कुल मिला कर वरिष्ठ पत्रकारों और पत्रकारिता के शिक्षकों की यह राय थी कि पत्रकारिता के गुणों को प्रशिक्षण और डिग्रियों की डोर में बांधा नहीं जा सकता. क्योंकि राजेंद्र माथुर से लेकर प्रभाष जोशी जैसे पत्रकारों से हम वंचित ही रहते. लेकिन इस मुबाहसे में यह जरूर महसूस किया गया कि पत्रकारों को शब्दों के चयन, संयम, संतुलन, निष्पक्षता, ऑब्जेक्टिविटी जैसे गुणों के लिए प्रशिक्षण तो जरूरी होना ही चाहिए.